Мандал Капитал Маркетс ҮЦК

Мандал капитал маркетс ҮЦК ХХК нь Монголын даатгал, хөрөнгийн зах зээлийн хамгийн том групп компани болох Мандал санхүүгийн нэгдэл ХХК-ийн охин компани бөгөөд 2021 онд бүтцийн өөрчлөлт хийн, өдгөө Монголын ТОП-3 үнэт цаасны компанийн нэг болжээ.

 Үйл ажиллагаа 
Мандал капитал маркетс ҮЦК ХХК нь Санхүүгийн зохицуулах хорооны тусгай зөвшөөрөлтэйгөөр дараах үйл ажиллагаа эрхэлж байна.

 Брокер, дилерийн үйл ажиллагаа
 Андеррайтерийн үйл ажиллагаа
 Хөрөнгө оруулалтын зөвлөхийн үйл ажиллагаа

 Хэрэгжүүлсэн нээлттэй төслүүд 
2025 оны байдлаар Мандал Капитал Маркетс ҮЦК ХХК 41 компанийн хаалттай бонд, 3 хөрөнгөөр баталгаажсан үнэт цаас, 2 компанийн хувьцааг анхдагч зах зээлд олон нийтэд санал болгож, нийт 700 гаруй тэрбум төгрөг татан төвлөрүүлсэн бөгөөд үнэт цаас гаргагч компаниудад хөрөнгийн зах зээл дээрээс шаардлагатай санхүүжилтийг татаж, үйл ажиллагаагаа өргөжүүлэх, иргэд, ААН байгууллага, хөрөнгө оруулагчдад санхүүгээ оновчтой удирдаж, өндөр өгөөж хүртэх боломжийг бий болгон ажиллаж байна.

 2021 оны 08-р сард

“Мандал Ирээдүйн Өсөлт” хамтын ХОС-ийн нэгж эрхийг олон нийтэд санал болгох үйл ажиллагаанд идэвхтэй оролцож, нийт дүнгийн 84% буюу 40.0 тэрбум төгрөгийг татан төвлөрүүлэв.

 2021 оны 10-р сард

Монголын хөрөнгийн бирж болон Торонтогийн хөрөнгийн биржид давхар бүртгэлтэй “Эрдэнэ Ресурс Девелопмент Корпорэйшн” ХК-ийн нэмж хувьцаа гаргах (FPO) үйл ажиллагаанд хамтрагч брокероор оролцож, нийт дүнгийн 28% буюу 4.0 тэрбум төгрөгийг татан төвлөрүүлэв.

 2021 оны 11-р сард

“Мандал Капитал Маркетс ҮЦК” ХХК нь “Премиум Нэксус” ХК-ийн хувьцаагаа олон нийтэд нээлттэй санал болгох (IPO) үйл ажиллагаанд идэвхтэй оролцож, нийт дүнгийн 13% буюу 3.6 тэрбум төгрөгийг татан төвлөрүүлэв.

 2022 онд

Бэрс ХБҮЦ-ны үндсэн андеррайтераар, Симпл ХБҮЦ-ны туслах андеррайтераар ажиллаж, зах зээлд гаргав.

 2023 оны 09-р сард

“Монложистикс Холдинг” ХК-ийн хувьцаагаа олон нийтэд нээлттэй санал болгох (IPO) үйл ажиллагаанд үндсэн андеррайтераар ажиллаж, 10.9 тэрбум төгрөгийг татан төвлөрүүлэв.

 2024 оны 11-р сард

“Тэнгэр Даатгал” ХК-ийн хувьцаагаа олон нийтэд нээлттэй санал болгох (IPO) үйл ажиллагаанд үндсэн андеррайтераар ажиллаж, 10.0 тэрбум төгрөгийг татан төвлөрүүлэв.

 2025 онд

Толгой компани болох “Мандал Санхүүгийн Нэгдэл” ХХК МҮЦАХ-ны зохион байгуулсан “Азийн Үнэт Цаасны Форум”-ын стратегийн түншээр ажиллав.

 Мэдээллийн эх сурвалж